Tillykke Annija.

I dag den 27. juli fylder vor lille SOS pige Annija 6 år. Hun skal sikkert til at begynde i skolen, så jeg har fra os købt et fint penalhus til hende fyldt med farveblyanter og mange gode ting.

I dag kom der brev fra SOS byen i Letland, hvor der bl.a. blev fortalt følgende om Annija:

Annija er en dygtig pige. Hun kan skrive sit navn, hun kender alle bogstaver og kan læse. Annija er stolt, hun kan lide livet i børnehaven. De havde prinsessefest , hvor hun blev klædt på som prinsesse. Det var spændende.

Annija er god til kreative aktiviteter. Hun kan lide at tegne, male og lave håndarbejde. Annija bor sammen med sine ældre søstre, dem kigger hun på, når de laver mad i køkkenet, og hun prøver at gøre det samme som dem. Hun kan bage pandekager og stegte kartofler. Hun kan godt lide kakao, og hun kan lave det selv.

Annija kan godt lide at lege med sine jævnaldrende venner. De laver huse af tæpper, hvor de leger med deres dukker. Hun kan løbe på rulleskøjter og cykle på stierne i SOS landsbyen.

Børnene kommer også på ture til en natur park – måske en slags zoo. Det er hendes favorit udflugt. Her kan hun se vilde dyr – bjørne, rensdyr, elge, harer og ugler. Uglen blev den foretrukne!

Brevet slutter med en tak til vores soroptimist klub for venskab, venlighed og gavmildhed. Hvad der end sker, har børnene trygge og kærlige hjem takket være gode venner som I.

De bedste hilsner

Sandra Braunere

National Sponsorship Co-ordinator.